**ΟΙ ΥΠΟΘΕΤΙΚΟΙ ΛΟΓΟΙ**

**ΣΤΑ ΑΡΧΑΙΑ ΕΛΛΗΝΙΚΑ**

Οι υποθετικές προτάσεις εισάγονται, δηλ. αρχίζουν με τους υποθετικούς

Συνδέσμους: **εἰ, ἐάν, ἂν και ἢν.**

Στον υποθετικό λόγο η υποθετική πρόταση ονομάζεται **υπόθεση** ή ηγούμενο και η

κύρια πρόταση ονομάζεται **απόδοση** ή επόμενο.

|  |  |  |
| --- | --- | --- |
| **ΣΗΜΑΣΙΑ** | **ΥΠΟΘΕΣΗ** | **ΑΠΟΔΟΣΗ** |
| **1 ΠΡΑΓΜΑΤΙΚΟ** | Ἐι  + οριστική | **Κάθε έγκλιση** εκτός από δυνητική οριστική και ευχετική οριστική |
| **2 ΑΝΤΙΘΕΤΟ ΤΟΥ****ΠΡΑΓΜΑΤΙΚΟΥ** | Ἐι + οριστική ιστορικούχρόνου | **Δυνητική οριστική ιστορικού** χρόνου \Οριστική ιστορικού χρόνου απρόσωπων ρ και εκφράσεων |
| **3 ΠΡΟΣΔΟΚΩΜΕΝΟ** | Ἐάν, ἂν ,ἢν  + υποτακτική  | **Οριστική μέλλοντα** , **προστακτική, δυνητική ευκτική** ή άλλη μελλοντική έκφραση |
| **4 ΑΟΡΙΣΤΗ ΕΠΑΝΑΛΗΨΗ****ΣΤΟ ΠΑΡΟΝ Ή ΜΕΛΛΟΝ** | Ἐάν , ἂν , ἢν +υποτακτική | **Οριστική ενεστώτα** ή γνωμικός αόριστος   |
| **5 ΑΠΛΗ ΣΚΕΨΗ ΤΟΥ****ΛΕΓΟΝΤΟΣ** | Ἐι + ευκτική | **Δυνητική ευκτική** ή απλή οριστική (ενεστώτα ή μέλλοντα)   |
| **6 ΑΟΡΙΣΤΗ ΕΠΑΝΑΛΗΨΗ ΣΤΟ ΠΑΡΕΛΘΟΝ** | Ἐι + ευκτική επαναληπτική | **Οριστική παρατατικού (+αν) ή αόριστου (+αν) ή** υπερσυντέλικου |

**ΠΑΡΑΤΗΡΗΣΕΙΣ**

1. Από το πραγματικό αποκλείεται η μορφή : εἰ + οριστική ιστορικού χρόνου- δυνητική οριστική.
2. Από την απόδοση του αντίθετου του πραγματικού μπορεί να λείπει το δυνητικό αν  όταν αυτή είναι  1) ρήμα που δηλώνει δυνατότητα , αναγκαιότητα  και κυρίως ΠΑΡΑΤΑΤΙΚΟΣ ΑΠΡΟΣΩΠΟΥ ΡΗΜΑΤΟΣ  Ή  ΕΚΦΡΑΣΗΣ: ἒδει, ἐχρῆν , προσῆκει , ἐξῆν, ἂξιον ἦν , εἰκός  ἦν .2) τα ρ. ἐβουλόμην, ἐκινδύνευον , ἒμελλον +  απαρέμφατο.
3. Η εκφορά  εἰ + οριστική μέλλοντα ( υπόθεση.) – οριστική μέλλοντα (απόδοση) θεωρείται ότι έχει σημασία προσδοκώμενου (με εκφορά πραγματικού).
4. Μελλοντικές εκφράσεις θεωρούνται:

α)η ευχετική ευκτική

β)οι τελικές, ενδοιαστικές , συμπερασματικές , ειδικές, πλάγιες και αναφορικές προτάσεις

γ)το τελικό απαρέμφατο, η τελική μετοχή, το απαρέμφατο του σκοπού.

δ)απρόσωπα ρήματα + τελικό απαρέμφατο

ε)ρηματικά επίθετα – τος,- τέος.

στ)ΕΝΣ, ΑΟΡ, ΠΡΚ με σημασία μέλλοντα.

1. Το προσδοκώμενο έχει περιορισμένη χρονική ισχύ  ενώ η αόριστη επανάληψη έχει διαχρονική άξια.
2. Όταν υπάρχει η εκφορά ἐάν, ἂν, ἢν + υποτακτική (υπόθεση) και στην απόδοση εἰκός ἐστι , συμβαίνει, πέφυκε, ἀναγκαίον εστί, χαλεπον έστί, ἂξιον ἐστί +απαρέμφατο , τότε δηλώνεται κατά κανόνα αόριστη επανάληψη στο παρον και στο μελλον .